Source: http://www.finlex.fi/fi/laki/alkup/1989/19891381
Timestamp: 2019-10-14 13:36:30+00:00
Document Index: 24093170

Matched Legal Cases: ['§2', '§ 3', '§ 4', '§ 5', '§ 6', '§7', '§ 8']

Valtioneuvoston päätös asumistuen… 1381/1989 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1989 › 1381/1989
Valtioneuvosto on 4 päivänä kesäkuuta 1975 annetun asumistukilain (408/75) nojalla ympäristö>ministeriön esittelystä päättänyt:
Asumistuen suuruutta määrättäessä asumismenojen perusomavastuuosuuden markkamäärä otetaan huomioon asunnon sijainnin, henkilöluvun ja ruokakuntaan kuuluvien henkilöiden pysyvien kuukausitulojen yhteismäärän mukaan seuraavasti:
Tähän taulukot
Milloin ruokakuntaan kuuluu enemmän kuin kahdeksan henkilöä, otetaan asumismenojen perusomavastuuosuuden markkamäärä asumistuen suuruutta määrättäessä huomioon sellaisena kuin se on 1 momentissa määrätty kahdeksan henkilöä käsittävälle ruokakunnalle siten, että ruokakuntaan kuuluvien henkilöiden pysyvien kuukausitulojen yhteismäärästä vähennetään 800 markkaa jokaista kahdeksan henkilöä ylittävää ruokakunnan jäsentä kohden.
Ruokakuntaan kuuluvien henkilöiden yhteenlasketun verotettavan varallisuuden määrä viimeksi toimitetussa verotuksessa ei saa ylittää
1) 400 000 markkaa vähintään kuuden henkilön ruokakunnalla;
2) 360 000 markkaa 2-5 henkilön ruokakunnalla; eikä
3) 160 000 markkaa yhden henkilön ruokakunnalla.
Asumismenoja laskettaessa maksettuun vuokraan tai vastikkeeseen lisätään erikseen suoritetut lämmityskustannukset enintään 2 momentissa olevassa taulukossa asunnon sijainnin mukaan vahvistettujen kiinteistön hoitomenoerien suuruisina asunnon pinta-alan neliömetriä kohden kuukaudessa ja erikseen suoritetut vesimaksut enintään 44 markan suuruisina henkilöä kohden kuukaudessa.
Muussa kuin asunto-osakeyhtiön tai asunto-osuuskunnan omistamassa talossa sijaitsevassa omassa asunnossa asuvien asumismenoihin luettavat kiinteistön hoitomenot kuukaudessa lasketaan siten, että asunnon sijainnin mukaan määräytyvä tässä momentissa olevassa taulukossa vahvistettu markkamäärä neliömetriä kohden kerrotaan asunnon pinta-alan neliömetrimäärällä. Näin saatuun tuloon lisätään 275 markkaa asuntoa kohden sekä 49 markkaa henkilöä kohden.
Uudenmaan, Turun ja Porin sekä Kymen lääni 3,05
Hämeen, Mikkelin ja Vaasan lääni 3,80
Keski-Suomen, Kuopion, Pohjois-Karjalan, Oulun ja Lapin lääni 4,70
Asumismenoihin luettavat henkilökohtaisten lainojen vuotuiset korot lasketaan asumistukea haettaessa tuen alkamiskuukauden 1 päivänä tai kesken vuotta asumistukilain 15§:n 3 momentin nojalla tarkistettaessa tarkistetun tuen alkamiskuukauden 1 päivänä jäljellä olleesta lainapääomasta. Asumistuen vuositarkistuksessa korot lasketaan 1 päivänä tammikuuta 1990 jäljellä olleesta lainapääomasta.
Henkilökohtaisten lainojen koroista otetaan asumismenoina huomioon 50 prosenttia.
Asumistuen suuruutta määrättäessä otetaan asumistukilain 7 §:ssä tarkoitettuina enimmäisasumismenoina huomioon asunnon sijainnin, iän, koon ja varustetason mukaan seuraavat markkamäärät neliömetriä kohden kuukaudessa:
Milloin asunnon pinta-ala on suurempi kuin asumistuen suuruutta määrättäessä 5 §:n mukaan huomioon otettava asunnon pinta-alan kohtuullinen neliömetrimäärä, enimmäisasumismenot otetaan huomioon kohtuullisen neliömetrimäärän mukaista kokoa vastaavina.
Henkilöluku Asunnon pinta-alan kohtuulliset neliömäärät
Asumistuen suuruutta määrättäessä otetaan asumistukilain 8§:n 2 momentissa tarkoitettuina asumismenoina huomioon henkilöluvun ja asunnon sijainnin mukaan enintään seuraavat markkamäärät kuukaudessa:
Henkilöluku Helsingissä Espoossa, Kauniaisissa ja Vantaalla Muissa kunnissa
1 1 238 1 183 1 045
2 1 848 1 760 1 584
3 2 200 2 090 1 870
4 2 640 2 508 2 244
5 2 926 2 772 2 464
6 3 304 3 128 2 776
7 3 717 3 519 3 123
8 tai suurempi 4 130 3 910 3 470
Sataa markkaa pienempää asumistukea ei makseta.
Asumistukilain 19 §:n 3 momentissa tarkoitetuin edellytyksin voidaan 400 markkaa pienempi liikaa maksettu asumistuki jättää perimättä takaisin.
Tämä päätös tulee voimaan 1 päivänä tammikuuta 1990 ja sitä sovelletaan, ellei 2 momentista muuta johdu, mainitusta päivästä tai sitä myöhäisemmästä ajankohdasta myönnettävään asumistukeen.
Asumistukilain 15 §:n 1 momentissa tarkoitetun tarkistuksen perusteella asumistuki lakkautetaan tai suoritetaan tämän päätöksen mukaisesti tarkistettuna 1 päivästä huhtikuuta 1990, mihin saakka ennen 1 päivästä tammikuuta 1990 myönnetty taikka asumistukilain 15§:n 3 momentin nojalla tarkistettu asumistuki määräytyy 22 päivänä joulukuuta 1988 annetun valtioneuvoston päätöksen (1103/88) mukaan.
Edellä 2 momentissa tarkoitetussa asumistukien vuotuisessa tarkistuksessa asumistuen saamisen edellytykset ja tuen määrään vaikuttavat seikat otetaan huomioon sellaisina kuin ne ovat 1 päivänä tammikuuta 1990. Vuokra otetaan kuitenkin huomioon sen suuruisena kuin sitä maksetaan 1 päivästä huhtikuuta 1990.
Helsingissä 29 päivän joulukuuta 1989
Liisa Linna- Angelvuo
1 §2 § 3 § 4 § 5 § 6 §7 § 8 §